বিএনপির ৪০তম প্রতিষ্ঠাবার্ষিকী উপলক্ষে দলের কেন্দ্রীয় কার্যালয়ের সামনে নয়া পল্টনে যে সমাবেশ অনুষ্ঠিত হয়েছিল, তাতে বিপুল জনসমাগম প্রত্যক্ষ করা গেছে। সমাবেশস্থলে যারা উপস্থিত হয়েছিল, এদের কাউকেই সমাবেশস্থলের নিকটবর্তী স্থানে বাস বা ট্রাক থেকে নেমে সমাবেশ স্থলে যোগ দিতে দেখা যায়নি। সভাবেশস্থলে যারা যোগ দিয়েছিল, এদের মধ্যে বিরিয়ানির প্যাকেট বিতরণ বা টাকা ভাগাভাগির দৃশ্যও চোখে পড়েনি। সমাবেশস্থলে যোগদানকারী লোকজনের আচার-আচরণ ও বেশভূষা অবলোকনে প্রতীয়মান হয়, সাধারণ মানুষের বাইরে এদের বেশির ভাগই দল ও এর অঙ্গসংগঠনগুলোর নেতা ও কর্মী।